
AVIZ  COMUN

asupra proiectului Legii bugetului asigurărilor sociale de stat pe anul 2009

În conformitate cu prevederile art.9 din Regulamentul şedinţelor comune ale Camerei Deputaţilor şi Senatului, Comisia pentru muncă şi protecţie socială a Camerei Deputaţilor şi Comisia pentru muncă, familie şi protecţie socială a Senatului, au fost sesizate, spre dezbatere şi avizare, cu proiectul Legii bugetului asigurărilor sociale de stat pe anul 2009, trimis comisiilor cu adresele nr. PLx 45/2009, respectiv nr.L16/2009.
Potrivit prevederilor art.15 din Regulamentul şedinţelor comune ale Camerei Deputaţilor şi Senatului, membrii comisiilor reunite au examinat proiectul de lege mai sus menţionat în şedinţa din 11 februarie 2009.

În urma dezbaterilor, membrii comisiilor au hotărât, cu majoritate de voturi (6 voturi împotrivă) avizarea favorabilă a proiectului de lege cu amendamente, redate în anexa la prezentul aviz.
	PREŞEDINTE,

Victor Paul Dobre
	
	PREŞEDINTE,

Cristian Rădulescu


ANEXĂ
I. Amendamente admise

În urma dezbaterilor, Comisiile reunite propun adoptarea proiectului de lege cu următoarele amendamente:

	Nr. crt.
	Articolul din lege / anexa / capitol / subcapitol / paragraf / grupa/ titlul / articol / alineat
	Text amendament propus de Comisie

(autor, apartenenţă politică)
	Motivarea amendamentului propus / sursa de finanţare

	1
	Art. 15. – (1) Pentru plata drepturilor cuvenite pe anul 2009, cheltuielile pentru transmiterea şi achitarea drepturilor finanţate din bugetul asigurărilor sociale de stat şi a celor din bugetul asigurarilor pentru şomaj se stabilesc prin aplicarea coeficientului de până la 1,03 asupra sumelor virate şi se suportă din bugetele din care se finanţează drepturile respective.
	Art. 15. – (1) Pentru plata drepturilor cuvenite pe anul 2009, cheltuielile pentru transmiterea şi achitarea drepturilor finanţate din bugetul asigurărilor sociale de stat şi a celor din bugetul asigurărilor pentru şomaj se stabilesc prin aplicarea coeficientului de 1,03 asupra sumelor virate şi se suportă din bugetele din care se finanţează drepturile respective.

Autori: 

Deputat Matei Radu Brătianu – PSD

Deputat Mircea Giurgiu – PD-L


	Pentru a garanta continuarea distribuirii pensiilor şi a altor drepturi ale asiguraţilor.
Sursa de finanţare: se menţine aceeaşi finanţare, respectiv din  bugetele din care se finanţeaza drepturile în discuţie.




II. Amendamente respinse

În cursul dezbaterilor, Comisiile reunite au respins următoarele amendamente:

	Nr. crt.
	Articolul din lege / anexa / capitol / subcapitol / paragraf / grupa/ titlul / articol / alineat
	Text amendament propus de Comisie

(autor, apartenenţă politică)
	Motivarea amendamentului propus / sursa de finanţare
	Motivaţia respingerii

	1
	Art.3.
- (1) Numărul total al locurilor la tratament balnear şi odihnă ce poate fi finanţat din bugetul asigurărilor sociale de stat, precum  şi cel care poate fi acordat gratuit diverselor categorii sociale care au reglementat acest drept prin norme legale în vigoare, se stabileşte prin decizia preşedintelui Casei Naţionale de Pensii şi Alte Drepturi de Asigurări Sociale cu încadrarea în fondurile aprobate prin buget.

	Se elimină.

Iniţiatori: Deputaţi UDMR Kerekes Karoly, Erdei D. Istvan, Lakatos Petru şi Senator UDMR Albert Almos
	Numărul total al locurilor la tratament balnear şi odihnă se stabileşte prin Legea bugetului asigurărilor sociale de stat. Conform Legii nr.19/2000, CNPAS nu are atribuţii de a stabili numărul locurilor de tratament balnear şi odihnă. Aceste atribuţii îi revin Ministerului Muncii, Familiei şi Protecţiei Sociale şi se stabilesc prin Legea bugetului asigurărilor sociale de stat.
	Este mai eficientă precizarea fondului alocat locurilor de tratament balnear şi odihnă şi nu numărul efectiv de locuri, acesta stabilindu-se în funcţie de necesităţi având în vedere şi faptul că în anii precedenţi au rămas bilete nedistribuite pe total an.

	2
	Art.3. - (1) Numărul total al locurilor la tratament balnear şi odihnă ce poate fi finanţat din bugetul asigurărilor sociale de stat, precum  şi cel care poate fi acordat gratuit diverselor categorii sociale care au reglementat acest drept prin norme legale în vigoare, se stabileşte prin decizia preşedintelui Casei Naţionale de Pensii şi Alte Drepturi de Asigurări Sociale cu încadrarea în fondurile aprobate prin buget.

(2) Fondurile alocate decontării biletelor de odihnă nu pot depăşi 10% din totalul fondurilor aprobate pentru cheltuielile cu biletele de tratament balnear şi odihnă la capitolul «Asigurări şi asistenţă socială», titlul «Asistenţă socială», alineatul «Ajutoare sociale în natură».
(3) Numărul locurilor la tratament balnear ce se acordă gratuit nu poate depăşi 15% din numărul total al locurilor contractate.
	Art.3. - (1) În anul 2009, din bugetul asigurărilor sociale de stat se va suporta diferenţa dintre valoarea biletului de tratament balnear sau de odihnă şi contribuţia beneficiarilor de astfel de bilete, pentru un număr de până la 550.000 de locuri, din care 450.000 de locuri la tratament balnear şi 100.000 de locuri la odihnă. 

(2) Din numărul total de 450.000 de locuri la tratament balnear se poate utiliza în cadrul sistemului de asigurare pentru accidente de muncă şi boli profesionale un număr de până la 10.000 de locuri. 

 (3) În anul 2009 se pot acorda gratuit până la 60.000 de bilete, conform reglementărilor în vigoare, persoanelor ale căror drepturi sunt stabilite prin lege. 

  
Iniţiatori: Deputat PNL Dobre Paul Victor, Deputat PNL Pocora Cristina-Ancuţa, Deputat PNL Săpunaru Nini, Deputat PNL Holban Titi, Senator Câmpanu Liviu, Senator Nedelcu Vasile, Grupurile Parlamentare Reunite ale PNL


	Având în vedere că este un buget de austeritate, acestea trebuie menţinute la acelaşi nivel ca în anul 2008. 


	Este mai eficientă precizarea fondului alocat locurilor de tratament balnear şi odihnă şi nu numărul efectiv de locuri, acesta stabilindu-se în funcţie de necesităţi având în vedere şi faptul că în anii precedenţi au rămas bilete nedistribuite pe total an.

	3
	___
	La art.3, după alin.(3) se introduc 6 alineate noi, alin.(31) – (36), cu următorul cuprins:

(31) Durata sejurului unui bilet de odihnă în anul 2009 este de 6 zile. 

(32) În cursul unui an calendaristic se poate elibera un singur bilet de tratament balnear sau de odihnă aceluiaşi beneficiar.

(33) Biletele de tratament balnear se distribuie asiguraţilor sistemului public de pensii, sistemului de asigurare pentru accidente de muncă şi boli profesionale, precum şi pensionarilor, de către casele teritoriale de pensii. 

(34) Biletele de odihnă finanţate în anul 2009 din bugetul asigurărilor sociale de stat sunt destinate salariaţilor din instituţiile publice, asiguraţi în sistemul public de pensii, iar contravaloarea acestor bilete, după deducerea sumelor încasate de la beneficiari, se recuperează de la bugetul de stat, prin bugetul Ministerului Muncii, Familiei şi Protecţiei Sociale, de la capitolul "Asigurări şi asistenţă socială" la titlul "Transferuri între unităţi ale administraţiei publice" din prevederile bugetului pe anul 2009. 

(35) Criteriile, modul de distribuire şi contribuţia individuală sunt cele stabilite prin Hotărârea Guvernului nr.494/2001 pentru aprobarea Normelor şi criteriilor pe baza cărora se acordă bilete de odihnă prin sistemul organizat şi administrat de Ministerul Muncii şi Solidarităţii Sociale. 

(36) Biletele de odihnă şi de tratament balnear acordate în condiţiile prezentului articol pot fi atribuite şi membrilor de familie, soţ sau soţie, după caz, şi copii minori care urmează cursurile de zi ale unei instituţii de învăţământ preuniversitar, acreditată conform legii, dacă însoţesc titularii de drept. 

Iniţiatori: Deputat PNL Dobre Paul Victor, Deputat PNL Pocora Cristina-Ancuţa, Deputat PNL Săpunaru Nini, Deputat PNL Holban Titi, Senator Câmpanu Liviu, Senator Nedelcu Vasile, Grupurile Parlamentare Reunite ale PNL

	Având în vedere că este un buget de austeritate, acestea  trebuie menţinute la acelaşi nivel ca în anul 2008. De asemenea, nu sunt menţionate prevederi importante cum ar fi durata sejurului unui bilet de odihnă sau faptul că se poate elibera un singur bilet de tratament balnear sau de odihnă aceluiaşi beneficiar. 


	Legea nr.19/2000 privind sistemul public de pensii şi alte drepturi de asigurări sociale, cu modificările şi completările ulterioare, precizează durata unui bilet de tratament şi condiţiile de acordare. Durata minimă a biletului de tratament balnear este confirmată şi de Institutul Balneologic.



	4
	Art 16, alin (1) 
Art.16. - (1) Valoarea punctului de pensie este de 718,4 lei de la 1 aprilie 2009 şi de 732,8 lei de la 1 octombrie 2009


	La art.16, alin.(1) se modifică şi va avea următorul cuprins:

Art.16. - (1) Valoarea punctului de pensie este de 761,85 lei reprezentând  45% din salariul mediu prognozat folosit la fundamentarea bugetului asigurărilor Sociale de Stat pe anul 2009 şi se acordă începând cu data de 1 ianuarie 2009.

Iniţiatori: Deputat PNL Dobre Paul Victor, Deputat PNL Pocora Cristina-Ancuţa, Deputat PNL Săpunaru Nini, Deputat PNL Holban Titi, Senator Câmpanu Liviu, Senator Nedelcu Vasile, Grupurile Parlamentare Reunite ale PNL


	Trebuie respectată  Legea nr.250/2007 pentru modificarea Legii nr.19/2000 privind sistemul public de pensii şi alte drepturi de asigurări sociale. Atâta timp cât bugetul nu este excedentar, trebuie respectată legea.
Sursa de finanţare: Bugetul asigurărilor sociale de stat aferent sistemului public de pensii
	Valoarea punctului de pensie este  de aprox. 43% din salariul mediu brut prognozat ţinând cont şi de stabilirea pensiei sociale.

	5
	Art 16, alin (1) 
Art.16. – (1) Valoarea punctului de pensie este 718,4 lei de la 1 aprilie 2009 şi de 732,8 lei de la 1 octombrie 2009.

	La art.16, alin.(1) se modifică şi va avea următorul cuprins:

Art.16. – (1) Valoarea punctului de pensie este de 761,85 lei de la 1 aprilie 2009.
Autori: dep. Kerekes Károly, Erdei D. István, Lakatos Petru, Sen. Albert Álmos - UDMR

	Conform art.80 alin.(3) din Legea nr.19/2000, valoarea punctului de pensie este de 45 % din salariul mediu brut utilizat la fundamentarea bugetului asigurărilor sociale de stat, începând cu 1 ianuarie 2009. Salariul mediu brut utilizat la fundamentarea bugetului asigurărilor sociale de stat prevăzut de Guvern este de 1.693 lei.

Pentru a fi respectată prevederea legală existentă.


	Valoarea punctului de pensie este  de aprox. 43% din salariul mediu brut prognozat ţinând cont şi de stabilirea pensiei sociale.

Fondurile destinate plăţii pensiilor pe anul 2009 sunt în sumă de 38594 milioane lei, ceea ce înseamnă 6,7% din PIB.

	6
	Art.17 alin.(1)

Art.17.- (1) Cuantumul ajutorului de deces se stabileşte, în condiţiile legii, în cazul :

a) asiguratului sau pensionarului, la 1.693 lei

b) unui membru de familie al asiguratului sau pensionarului, la 847 lei


	La art.17, alin.(1) se modifică şi va avea următorul cuprins:
Art.17.- (1) Cuantumul ajutorului de deces se stabileşte, în condiţiile legii, în cazul:

a) asiguratului sau pensionarului, la 1.702 lei.
b) unui membru de familie al asiguratului sau pensionarului, la 851 lei.
Autori: dep. Kerekes Károly, Erdei D. István, Lakatos Petru, Sen. Albert Álmos - UDMR
	Prin Ordonanţa de urgenţă nr.226 din 30 decembrie 2008, Guvernul a stabilit că nivelul ajutorului de deces pentru anul 2009 să fie de 1.702 lei în cazul pensionarului şi 851 lei în cazul unui membru de familie al asiguratului. Întrucât, dacă Guvernul, la aceea dată a considerat că cuantumul acestor ajutoare sunt fundamentate şi realizabile atunci şi la adoptarea bugetului aceste sume trebuie să  rămână la acest nivel. 

Totodată, conform art.126 alin.(2) din Legea nr.19/2000 privind sistemul public de pensii „cuantumul ajutorului de deces se stabileşte anual prin Legea bugetului asigurărilor sociale de stat şi nu poate fi mai mic decât valoarea salariului mediu brut pe economie prognozat.” Ca urmare, poate să fie un nivel mai mare.


	Conform art.126 alin.(2) din Legea nr.19/2000 privind sistemul public de pensii, s-a stabilit la nivelul salariului mediu brut pe economie prognozat.

	7
	Art.18 alin.(1)

Art.18. - (1) În baza prevederilor art.18 alin.(2) şi (3) din Legea nr.19/2000, cu modificările şi completările ulterioare, pentru anul 2009 cotele de contribuţie de asigurări sociale se stabilesc după cum urmează:

a)
31,3% pentru condiţii normale de muncă, datorată de angajator şi angajaţi, din care 10,5% datorată de angajaţi şi 20,8% datorată de angajatori;

b) 36,3% pentru condiţii deosebite de muncă, datorată

de angajator şi angajaţi, din care 10,5% datorată de angajaţi şi 25,8% datorată de angajatori;

c)
41,3% pentru condiţii speciale de muncă, datorată de angajator şi angajaţi, din care 10,5% datorată de angajaţi şi 30,8% datorată de angajatori.
	nemodificat
a)
28% pentru condiţii normale de muncă, datorată de angajator şi angajaţi, din care 9,5% datorată de angajaţi şi 18,5 % datorată de angajatori ;

b) 33 % pentru condiţii deosebite de muncă, datorată de angajator şi angajaţi, din care 9,5% datorată de angajaţi şi 23,5% datorată de angajatori ;

c)
38% pentru condiţii speciale de muncă, datorată de angajator şi angajaţi, din care 9,5% datorată de angajaţi şi 28,5% datorată de angajatori.

Autori: dep. Kerekes Károly, Erdei D. István, Lakatos Petru, Sen. Albert Álmos - UDMR

	Prin OUG nr.226 din 30 decembrie 2008, Guvernul a considerat, că este necesară stabilirea cotelor de contribuţii de asigurări sociale care se vor utilizate începând cu anul 2009, întrucât vizează interesul public şi constituie situaţii de urgenţă.  Având în vedere, faptul că, dacă Guvernul a considerat la data de 30 decembrie 2008 ca nivelul contribuţiilor să fie de: 

a)
28% pentru condiţii normale de muncă, datorată de angajator şi angajaţi, din care 9,5% datorată de angajaţi şi 18,5 % datorată de angajatori ;

b) 33 % pentru condiţii deosebite de muncă, datorată de angajator şi angajaţi, din care 9,5% datorată de angajaţi şi 23,5% datorată de angajatori ;

c)
38% pentru condiţii speciale de muncă, datorată de angajator şi angajaţi, din care 9,5% datorată de angajaţi şi 28,5% datorată de angajatori,

consider că după  nici o lună şi jumătate este total nefondată mărirea acestor contribuţii cu cca. 3%. Ca urmare, propun să fie adoptate nivelurile prevăzute în ordonanţa de urgenţă.

Mai mult, având în vedere situaţia economică în care se află România, desfiinţarea masivă a locurilor de muncă, considerăm că această creştere a contribuţiilor va determina şi mai multe disponibilizări şi va sprijini munca la negru. În asemenea criză economică angajatorii trebuie să fie sprijiniţi şi nu sufocaţi.


	Creşterea cotelor de contribuţie de asigurări sociale pentru angajatori şi angajaţi s-au stabilit în urma negocierilor cu partenrii sociali, avându-se în vedere principiul solidarităţii.

	8
	Art.18 alin.(1)

Art.18. - (1) În baza prevederilor art.18 alin (2) şi (3) din Legea nr. 19/2000, cu modificările şi completările ulterioare, pentru anul 2009 cotele de contribuţie de asigurări sociale se stabilesc după cum urmează:

a) 31,3% pentru condiţii normale de muncă, datorată de angajator şi angajaţi, din care 10,5% datorată de angajaţi şi 20,8% datorată de angajatori;

b) 36,3% pentru condiţii deosebite de muncă,  datorată de angajator şi angajaţi, din care 10,5% datorată de angajaţi şi 25,8% datorată de angajatori;

c) 41,3% pentru condiţii speciale de muncă,  datorată de angajator şi angajaţi, din care 10,5% datorată de angajaţi şi 30,8% datorată de angajatori.


	Art.18. - (1) În baza prevederilor art.18 alin (2) şi (3) din Legea nr. 19/2000, cu modificările şi completările ulterioare, pentru anul 2009 cotele de contribuţie de asigurări sociale se stabilesc după cum urmează:

a) 27,5% pentru condiţii normale de muncă, datorată de angajator şi angajaţi, din care 9,5% datorată de angajaţi şi 18% datorată de angajatori;
b) 32,5% pentru condiţii deosebite de muncă,  datorată de angajator şi angajaţi, din care 9,5% datorată de angajaţi şi 23% datorată de angajatori;

c) 37,5% pentru condiţii speciale de muncă,  datorată de angajator şi angajaţi, din care 9,5% datorată de angajaţi şi 29% datorată de angajatori.

Iniţiatori: Deputat PNL Dobre Victor Paul, Deputat PNL Pocora Cristina-Ancuţa, Deputat PNL Săpunaru Nini, Deputat PNL Holban Titi, Senator Câmpanu Liviu, Senator Nedelcu Vasile, Grupurile Parlamentare Reunite ale PNL


	Prin creşterea cotelor de contribuţie pentru angajatori se vor căuta diverse forme de ocolire a angajărilor pe bază de contract de muncă, va creşte evaziunea fiscală în ceea ce priveşte plata contribuţiilor, folosindu-se angajarea prin contract de prestări servicii, drepturi de autor, etc. 


	Creşterea cotelor de contribuţie de asigurări sociale pentru angajatori şi angajaţi s-au stabilit în urma negocierilor cu partenrii sociali, avându-se în vedere principiul solidarităţii.

	9
	Art.18 alin.(2)

(2) În cota de contribuţie individuală de asigurări sociale prevăzută la alin.(1) este inclusă şi cota de 2% aferentă fondurilor  de  pensii  administrate privat,  prevăzută  de  Legea  nr.411/2004 privind fondurile de pensii administrate privat, republicată, cu modificările şi completările ulterioare.


	(2) În cota de contribuţie individuală de asigurări sociale prevăzută la alin.(1) este inclusă şi cota de 2,5 % aferentă fondurilor  de  pensii  administrate privat,  prevăzută  de  Legea nr. 411/2004 privind fondurile de pensii administrate privat, republicată, cu modificările şi completările ulterioare.

Autori: dep. Kerekes Károly, Erdei D. István, Lakatos Petru, Sen. Albert Álmos - UDMR

	Conform art.43 alin.(3) din Legea nr.411/2004: În termen de 8 ani de la începerea activităţii de colectare, cota de contribuţie la fondul de pensii se majorează la 6%, cu o creştere de 0,5 puncte procentual pe an, începând cu data de 1 ianuarie a fiecărui an”.  Pentru a  fi respectate dispoziţiile aflate în vigoare ale Legii nr.411/2004, modificările propuse trebuie să fie adoptate. Mai mult, Guvernul, prin Ordonanţa de urgenţă nr.226/2008  la art.2 alin.(2) a şi modificat cota conform prevederilor Legii nr. 411/2004.
	Având în vedere mărirea contribuţiei angajatorului şi a angajatului, valoarea absolută a cotei de 2% aferentă fondurilor  de  pensii  administrate privat este mai mare decât valoarea absolută din anul precedent.

	10
	Art 18, alin (2) 

 (2) În cota de contribuţie individuală de asigurări sociale prevăzută la alin (1) este inclusă şi cota de 2% aferentă fondurilor de pensii administrate privat, prevăzută de Legea nr. 411/2004 privind fondurile de pensii administrate privat, republicată, cu modificările şi completările ulterioare.
	(2) În cota de contribuţie individuală de asigurări sociale prevăzută la alin (1) este inclusă şi cota de 2,5% aferentă fondurilor de pensii administrate privat, prevăzută de Legea nr. 411/2004 privind fondurile de pensii administrate privat, republicată, cu modificările şi completările ulterioare.

Iniţiatori: Deputat PNL Dobre Victor Paul, Deputat PNL Pocora Cristina-Ancuţa, Deputat PNL Săpunaru Nini, Deputat PNL Holban Titi, Senator Câmpanu Liviu, Senator Nedelcu Vasile, Grupurile Parlamentare Reunite ale PNL


	Prin creşterea cotelor de contribuţie pentru angajatori se vor căuta diverse forme de ocolire a angajărilor pe bază de contract de muncă, va creşte evaziunea fiscală în ceea ce priveşte plata contribuţiilor, folosindu-se angajarea prin contract de prestări servicii, drepturi de autor, etc. 


	Având în vedere mărirea contribuţiei angajatorului şi a angajatului, valoarea absolută a cotei de 2% aferentă fondurilor  de  pensii  administrate privat este mai mare decât valoarea absolută din anul precedent.

	11
	Art 20, alin (1)

Art.20. – (1) Cotele de contribuţii datorate de angajatori în funcţie de clasa de risc potrivit prevederilor Legii nr. 346/2002 privind asigurarea pentru accidente de muncă şi boli profesionale, cu modificările şi completările ulterioare, se stabilesc de la 0,15 la 0,85%, aplicate asupra sumei veniturilor brute realizate lunar
	Art.20. - (1) Cotele de contribuţii datorate de angajatori în funcţie de clasa de risc potrivit prevederilor Legii nr.346/2002 privind asigurarea pentru accidente de muncă şi boli profesionale, cu modificările şi completările ulterioare, se stabilesc de la 0,4 la 2%, aplicate asupra sumei veniturilor brute realizate lunar.

Iniţiatori: Deputat PNL Dobre Victor Paul, Deputat PNL Pocora Cristina-Ancuţa, Deputat PNL Săpunaru Nini, Deputat PNL Holban Titi, Senator Câmpanu Liviu, Senator Nedelcu Vasile, Grupurile Parlamentare Reunite ale PNL
	În toate ţările membre ale Uniunii Europene se pune accent tot mai mare pe diverse forme de asigurare, cu atât mai mult pe asigurările pentru accidente de muncă şi boli profesionale. Sumele respective pot fi utilizate atât pentru plata concediilor medicale cât şi pentru diverse proteze, tratamente şi a pensiilor de invaliditate, cauzate de un accident de muncă sau boală profesională. Se degrevează astfel Bugetul Asigurărilor Sociale de Stat, care în prezent suportă cea mai mare parte a efectelor datorate acestor riscuri
	Nu se justifică mărirea deoarece  şi fondurile care au fost alocate în anii precedenţi nu s-au cheltuit.

	12
	Anexa 01/04

Capitolul 8004

Grupa / Titlul 57 

Asistenţă socială


	Se propune suplimentarea sumei cu de 100 mii lei. 

Iniţiatori: Deputat PNL Călin Popescu Tăricenu Grupurile Parlamentare Reunite ale PNL


	Se propune acordarea numai pentru anul 2009 a unei alocaţii de sprijin pentru persoanele care au terminat ajutorul de şomaj şi nu au refuzat nicio ofertă din partea ANOFM pentru ocuparea unui loc de muncă corespunzător calificării profesionale pe care o are.

Sursa de finanţare: economii făcute la capitolul cheltuieli: Guvern, Administraţia Prezidenţială, Parlament

	Această propunere a fost deja soluţionată prin modificarea adusă Legii nr. 76/2002 privind sistemul asigurărilor pentru şomaj şi stimularea ocupării forţei de muncă în sensul prelungirii cu 3 luni a perioadei de acordare a ajutorului de şomaj pentru anul 2009.


Întocmit,

Expert Adriana Breazu

